《寄隐士》
宋代·单锡

岩头郁郁凌寒柏，柏间时复云封白。苔苍草碧自年年，绝奇中封参同客。

道通下蹑天根深，山灵啼泣穹崖阴。春深不问花开落，寂寂空山千万寻。

作者简介：宋常州宜兴人，字君赐，一作君贶。仁宗嘉祐二年进士。博贯群书，通阴阳图纬星历之学。累官知德兴县。苏轼爱其贤，以姊之女妻之，每至宜兴，即寓其家。